Cuneiform Tablet TC 2 26
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma PUZUR₄-a-šùr-ma a-na-kam <big_gap> i-na É kà-ri-im a-na ku-nu-tim ša-du-i-tí 1 ma-na-um 1 GÍN <big_gap> a-dí-šu-nu-tí-ma az-ku ú um-ma šu-nu-ma 1 ma-na-um 3 GÍN ša-du-a-tám ša kà-ri-im kà-ni-iš i-dí um-ma a-na-ku-ma a-na kà-ni-iš ḫa-ra-ni áš-ra-kam lá-az-ku um-ma šu-nu-ma a-na-kam ta-za-ku wa-dí a-na a-ni-tim i-na dur₄-ḫu-mì-it 1 ma-na 3 GÍN ša-du-i-tí ša kà-ri-im kà-ni-iš a-dí-i ni-<gap> <big_gap> ki-ma pá-ni-tim ša-du-a-tám e ú-ša-dí-ú-ni ṭup-pá-am ša kà-ri-im li-qé-ma a-na ša-du-i-tí-a lá-li-kam-ma i-na ma-aḫ-ri-kà lá-az-ku i-pá ni-im-ma ṭup-pá-am <big_gap> a-na-kam za-ku-a ḫa-ra-na-am a-na ša-lá-tí-wa-ar ú-šu-ra-am ú-qá-a i-na ḫa-ra-ni-a e ik-lu-ú-ni iš-tí pá-ni-im-ma ṭup-pá-am šé-bi₄-lá-šu i-na pá-ni-tim ṭup-pá-am ša kà-ri-im ša tal-qé-a-ni i lá-mu-tí-im a-na-kam a-na É kà-ri-im i-ta-ad-nu-šu ṭup-pá-am ša ta-lá-qé-ú qí-i-šu-ma i-na ku-nu-ki-ni a-na PUZUR₄-a-šur <gap> <big_gap>